paragraph_text: Zrakoplovna jedinica specijalne policije MUP-a RH jedinica je u sastavu Zapovjedništva specijalne policije MUP-a RH. Zrakoplovna jedinica opremljena je helikopterima i osposobljena izvršavati zadaće od prijevoza osoba, medicinskih letova i letova noću, do nadzora prometa i državne granice, potrage i pretraživanja terena. Također, spremna je i za najsloženije zadaće spašavanja u planinama i na moru. Sjedište ove jedinice je na Aerodromu Lučko.